|  |
| --- |
| **untitled** |
| **Република Србија****МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ****Управа за пољопривредно земљиште****Грачаничка 8, Београд**Број: 001721755 2025 14847 000 000 405 023 Датум: 09.04.2025. године  |

**ПОЗИВ ЗА ПОДНОШЕЊЕ ПОНУДЕ**

Министарство пољопривреде, шумарства и водопривреде, Управа за пољопривредно земљиште има потребу за набавком **клима уређаја са уградњом.**

Предмет набавке је набавка 5 (пет) клима уређаја са испоруком и уградњом у просторијама Управе за пољопривредно земљиште.

Понуђач може поднети понуду само за целокупну набавку.

Предметна набавка је предвиђена Планом набавки Управе за пољопривредно земљиште за 2025. годину под редним бројем 1. Процењена вредност набавке је 400.000,00 динара без ПДВ-а.

Предметна добра се набављају у поступку набавки на које се Закон о јавним набавкама не примењује („Службени гласник РС“ број 91/19 и 92/23) у складу са одредбом из члана 27. став 1. тачка 1.

Уколико сте заинтересовани за учешће у предметном поступку набавке, **позивамо Вас да поднесете понуду на Обрасцу понуде који Вам достављамо у прилогу овог позива.**

Образац понуде мора бити попуњен на свим за то предвиђеним местима и потписан од стране одговорног лица.

Своју понуду можете доставити на један од следећих начина:

**а) лично**, **у затвореној коверти** на адресу у Београду, Грачаничка број 8, 5. спрат, канцеларија број 2, са назнаком МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, УПРАВА ЗА ПОЉОПРИВРЕДНО ЗЕМЉИШТЕ, НЕ ОТВАРАЈ - ПОНУДА за набавку број **001721755 2025 14847 000 000 405 023.**

***или***

**б) поштом, у затвореној коверни** на адресу: МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, УПРАВА ЗА ПОЉОПРИВРЕДНО ЗЕМЉИШТЕ, Грачаничка број 8, 11000 Београд са назнаком НЕ ОТВАРАЈ - ПОНУДА за набавку број **001721755 2025 14847 000 000 405 023**.

**Достава понуде путем обичне електронске поште није дозвољена (такве понуде неће бити разматране). Без обзира на начин достављања, понуда мора бити примљена најкасније 17.04.2025. године до 12:00 сати. Понуде ће бити отворене истог дана, у 12:10 сати, на адреси наручиоца у Београду, Грачаничка број 8, 5. спрат, канцеларија број 2. Поступак отварања понуда је јаван и понуђачи могу присуствовати поступку отварања понуда.**

Предметна добра ће се набавити од понуђача који понуди **наjнижу цену (критеријум за доделу набавке је цена)**. Уколико два или више понуђача понуде једнаку укупну цену, уговор ће се доделити понуђачу који понуди дужи рок плаћања. У случају да се набавка не може доделити на основу наведених критеријума, уговор ће бити додељен путем жребања у присуству овлашћених представника понуђача.

**Начин жребања:**

Уколико два или више понуђача чије су понуде прихватљиве буду исто рангирани после поступка примене критеријума за доделу набавке, примениће се жребање.

Жребом ће бити обухваћене само оне понуде које су исто рангиране на основу критеријума за доделу набавке.

Наручилац ће писаним путем (електронском поштом), обавестити те понуђаче о датуму када ће се одржати жребање. Неодазивање неког од добављача не спречава поступак жребања.

Извлачење путем жреба наручилац ће извршити јавно, у присуству присутних понуђача.

Приликом жребања, представници понуђача ће на посебним хартијама, исте величине и боје, уписати име понуђача кога представљају, након чега ће свако од њих ставити тако попуњену хартију у идентичне празне коверте које добијају од чланова комисије за предметну набавку.

Коверте се убацују у пригодну празну кутију, након што се представници понуђача увере да је кутија потпуно празна.

Лице које спроводи набавку ће коверте ручно промешати пред представницима понуђача, а затим ће насумице извлачити коверте и рангирати понуде према редоследу извлачења коверата, о чему се сачињава записник.

Понуђачу чији назив буде на првоизвученом папиру ће бити додељена набавка.

У случају да се уредно позвани представник понуђача не одазове позиву за жребање, лице које спроводи набавку ће пред присутним овлашћеним представницима понуђача, у идентичну празну коверту ставити хартију са именом одсутног понуђача, те ће и ова коверта учествовати у поступку жребања.

Жребање ће се обавити и ако поступку жребања не присуствује ни један понуђач.

О поступку жребања сачиниће се посебан записник.

Понуђачима који не присуствују овом поступку, наручилац ће доставити записник извлачења путем жреба.

Уколико у свим понудама које задовољавају минималне захтеве Наручиоца, буде исказана цена која премашује процењену вредност набавке, наручилац може преговарати са овлашћеним представником понуђача.

Стога Вас позивамо да присуствујете отварању понуде односно евентуалном преговарању коме би се приступило непосредно по отварању понуде.

**О предметној набавци ће бити закључен уговор.** Предлог текста уговора Вам достављамо уз овај позив. При подношењу понуде, нисте обавезни да доставите потписан предлог текста уговора. **Подношењем понуде, понуђач се саглашава са предлогом текста уговора**.

За сва додатна појашњења предмета набавке, можете се обратити електронском поштом лицу за контакт Александри Жикић (aleksandra.zikic@minpolj.gov.rs).

На захтеве за појашењењима ће бити одговорено преко електронске поште, с тим да ће одговори бити објављени и на интернет страници Наручиоца.

 **Министарство пољопривреде,**

 **шумарства и водопривреде**

 **Управа за пољопривредно земљиште**

***Образац понуде***

**На основу позива за достављање понуде, а по упознавању са напред наведеним предметом набавке који у потпуности размемо и прихватамо, у поступку набавке број 001721755 2025 14847 000 000 405 023** **дајемо следећу:**

**П О Н У Д У**

1. **ПОДАЦИ О ПОНУЂАЧУ**

|  |  |
| --- | --- |
| ПУН НАЗИВ ПОНУЂАЧА: |  |
| АДРЕСА ПОНУЂАЧА: |  |
| МАТИЧНИ БРОЈ ПОНУЂАЧА: |  |
| ПОРЕСКИ БРОЈ ПОНУЂАЧА: |  |
| ШИФРА РЕГИСТРОВАНЕДЕЛАТНОСТИ И ОСНОВНАДЕЛАТНОСТ: |  |
| БРОЈ РАЧУНА И НАЗИВ БАНКЕ: |  |
| ЛИЦЕ ЗА КОНТАКТ: |  |
| ЕЛЕКТРОНСКА АДРЕСАЛИЦА ЗА КОНТАКТ: |  |
| ТЕЛЕФОН: |  |
| БРОЈ ПОНУДЕ И ДАТУМ ПОНУДЕ |  |
| ЛИЦЕ ОДГОВОРНО ЗАПОТПИСИВАЊЕ УГОВОРА: |  |

|  |  |
| --- | --- |
| Место и датум:\_\_\_\_\_\_\_\_\_\_\_\_\_\_\_\_\_\_\_\_  | Овлашћено лице Понуђача:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

**2)ЦЕНА**

 Навести цене без ПДВ-а и са обрачунатим ПДВ-ом, искључиво у динарима за следећа добра:

|  |  |  |  |
| --- | --- | --- | --- |
| Ред. Бр. | Врста добра са испоруком и уградњом | Цена без ПДВ-апо комаду | Цена са ПДВ-омпо комаду |
| **1.** | **Тип уређаја: 12000 BTU INVERTER**Техничке карактеристике: * Капацитет хлађења (једнак или већи) - 3,3 kW,
* Капацитет грејања (једнак или већи) - 3,4 kW,
* Фреон- R32,
* Енергетска класа хлађења (минимално) - А++,
* Енергетска класа грејања (минимално) – А+,
* Бука спољне јединице (максимално) – 70 dB,
* Ниво буке унутрашње јединице (максимално)- 60 dB,
* Температурно подручје рада: - хлађење:- 10 – 43 °C; грејање: -15 - 24 °C.

Наручилац ће прихватити понуде тражених или бољих техничких карактеристика клима уређаја. Потенцијални понуђачи приликом предаје понуде су у обавези да доставе техничке каталоге и сертификате за доказивање техничких карактеристика понуђених уређаја.ГАРАНТНИ РОК: Гарантни рок за испоручена и уграђена предметна добра је минимално 24 месеца од дана обостраног потписивања Записника о испоруци и уградњи добара- без примедби. У гарантном року одазив изабраног Понуђача на интервенције за уграђена добра је максимално 3 радна дана од дана писаног позива Наручиоца. Након одазива по позиву Наручиоца, изабрани Понуђач је дужан да у року од наредних, максимално, 2 радна дана изврши детекцију и отклони недостатке, а уколико је потребна замена опреме, рок за отклањање нeдостатака или замену се продужава за додатних, максимално, 3 радна дана. Изабрани понуђач је дужан да о свом трошку отклони све евентуалне недостатке у току трајања гарантног рока. У случају да изабрани Понуђач не отклони све недостатке, Наручилац има право на наплату средства обезбеђења за отклањање недостатака у гарантном року.Место испоруке и уградње предмета набавке је Београд, Грачаничка 8. |   |  |

Процењена вредност набавке износи **400.000,00** динара без ПДВ-а.

**2) Потврђујемо да су у понуђену цену урачунати сви трошкови који терете предмет уговора**

1. **Рок плаћања рачуна: ...................................дана** (не може бити краћи од 15 дана по пријему рачуна).
2. **Рок важења понуде: .............................................дана** (минимум 30 дана) од дана отварања понуде

|  |  |
| --- | --- |
|  Место и датум:\_\_\_\_\_\_\_\_\_\_\_\_\_\_\_\_\_\_\_\_  | Овлашћено лице Понуђача:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |